[{"text_idx": "#000000", "text": "Newyddion>Arall>Digwyddiad yn y gymuned i nodi canmlwyddiant Fron-goch"}, {"text_idx": "#000001", "text": "Digwyddiad yn y gymuned i nodi canmlwyddiant Fron-goch"}, {"text_idx": "#000002", "text": "Bydd cymuned Fron-goch, ger y Bala, yn dod ynghyd heddiw [dydd Sadwrn, 11 Mehefin] i goffa\u0301u canmlwyddiant digwyddiad arwyddocaol yn ei hanes pan ddaethpwyd a\u0302 dros 1,800 o garcharorion o Iwerddon i gefn gwlad Cymru."}, {"text_idx": "#000003", "text": "Roedd gwersyll Fron-goch wedi cael ei ddefnyddio eisoes ar gyfer carcharorion o\u2019r Almaen, ac ar 11 Mehefin 1916, cyrhaeddodd carcharorion o Iwerddon ar o\u0302l Gwrthryfel y Pasg. Arhoson nhw yn Fron-goch tan fis Rhagfyr y flwyddyn honno."}, {"text_idx": "#000004", "text": "Bydd yr ysgol leol, sydd wedi\u2019i hadeiladu ar ran o safle\u2019r gwersyll, yn cymryd rhan yn y digwyddiad. Y nod yw creu ymwybyddiaeth a meithrin dealltwriaeth yn lleol am hanes yr ardal yn ystod y cyfnod hwnnw."}, {"text_idx": "#000006", "text": "Mae\u2019r digwyddiad, sy\u2019n cael ei hwyluso gan Awdurdod Parc Cenedlaethol Eryri, yn rhan o raglen ddigwyddiadau Cymru\u2019n Cofio Wales Remembers 1914-1918 sy\u2019n coffa\u0301u digwyddiadau allweddol ledled y byd yn ystod y cyfnod hwn ac sydd hefyd yn edrych ar yr effaith a gawsant ar gymunedau yng Nghymru, gan gynnwys ardaloedd gwledig fel Fron-goch."}, {"text_idx": "#000007", "text": "Dywedodd y Llysgennad Daniel Mulhall, Llysgennad Iwerddon: \u201cDw i\u2019n falch o gael cefnogi gwaith Llywodraeth Cymru a\u2019r gymuned leol yng Ngogledd Cymru wrth iddyn nhw gofio hanes Fron-goch. Cafodd rhyw 1,800 o Wyddelod eu caethiwo yn Fron-goch ar o\u0302l Gwrthryfel y Pasg yn 1916 ac mae gan Fron-goch le arwyddocaol yn hanes Cymru ac Iwerddon. Dw i\u2019n arbennig o falch o weld brwdfrydedd y gymuned leol wrth iddi ymroi i\u2019r coffa\u0301u. Wrth inni nodi canmlwyddiant Gwrthryfel y Pasg, a oedd yn ddigwyddiad mor dyngedfennol yn hanes Iwerddon, mae prosiectau fel hwn yn gyfle i edrych ar yr hanes cyffredin sydd gennym, i fod yn gynhwysol wrth gofio\u2019r gorffennol, ac i ystyried a hyrwyddo\u2019r llwybr cymod y mae Iwerddon a Phrydain wedi bod yn ei droedio ers degawdau bellach.\u201d"}, {"text_idx": "#000009", "text": "Fron-goch 1916-2016 wedi dod a\u0302 chymuned Fron-goch ynghyd i gofio cyfnod rhyfeddol yn hanes yr ardal hon. Drwy goffa\u0301u\u2019r canmlwyddiant hwn, rydym yn tynnu cymunedau yng Nghymru ac Iwerddon at ei gilydd i gofio\u2019r hanes rydym yn ei rannu. Mae\u2019r prosiect hwn wedi bod yn fodd inni feithrin ymwybyddiaeth o\u2019n hanes a\u2019n diwylliant o fewn y gymuned leol a thu hwnt, ac rydym yn ddiolchgar i staff a disgyblion Ysgol Bro Tryweryn am eu cyfraniad sylweddol i\u2019r prosiect.\u201d"}, {"text_idx": "#000012", "text": "\u201cDa o beth yw gweld bod yr ysgol leol wedi bod yn rhan annatod o\u2019r coffa\u0301u. Bydd y bobl ifanc hynny yn fwy ymwybodol bellach o hanes eu hardal a\u2019r cysylltiad rhyngddi a gweddill y byd.\u201d"}]